gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5199, del 15-02-2006 (2006/1271)

Resolució de 16 de juny de 2005, del Servici Territorial d'Energia, relativa a la informació pública del projecte de sol·licitud d'autorització administrativa prèvia per a la distribució de gas natural al terme municipal de Hondón de las Nieves (Alacant). Expedient CBREDE/2004/45/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1271


Organisme emissor
:   Conselleria d'Infraestructures i Transport

Tipus de document
:   Anunci

Resolució de 16 de juny de 2005, del Servici Territorial d'Energia, relativa a la informació pública del projecte de sol·licitud d'autorització administrativa prèvia per a la distribució de gas natural al terme municipal de Hondón de las Nieves (Alacant). Expedient CBREDE/2004/45/03. [2006/S1271]  
Als efectes que establix la Llei 34/1998, de 7 d'octubre, del Sector d'Hidrocarburs, (BOE de 8 d'octubre de 1998), se sotmet a informació pública per a l'autorització administrativa i concurrència de projectes la sol·licitud següent:  
Peticionari  
Iberdrola Distribución de Gas, SAU, amb domicili en el carrer Isabel la Catòlica núm. 12 de València  
Objecte de la petició:   
. Autorització administrativa regulada en l'article 73 de la llei esmentada per a subministrament de gas natural al municipi de Hondón de las Nieves (Alacant).  
Característiques de les instal·lacions:  
Xarxa primària   
Canalització en MPB amb canonada de polietilé de les característiques següents:  
PE. 100 DN 110, PE. 100 DN 160, PE. 100 DN 200 longitud total 20.700 m.  
Armari de regulació i mesurament APA/MPB de 2.500 M3(N) /H de cabal nominal  
Finalitat proposada:   
. Subministrament de gas natural al municipi de Hondón de las Nieves (Alacant).  
Pressupost: nou-cents cinquanta-quatre mil set-cents cinquanta euros.   
La qual cosa es fa pública per a coneixement general. L'expedient podrà ser examinat en la seu del Servici Territorial d'Energia, situada en la rambla Méndez Núñez núm. 41, d'Alacant i presentar-hi les al·legacions que consideren oportunes, en triple exemplar, en el termini de 20 dies, comptadors a partir de l'endemà de la inserció d'este anunci.  
Alacant, 16 de juny de 2005.. El cap del Servici Territorial d'Energia: Miguel García Mengual.
Diari Oficial de la Generalitat Valenciana


Sumari del DOGV 5302, del 13-07-2006 (2006/7391)

Notificació d'audiència prèvia de 14 de maig de 2006, del Cap d'Ordenació i Inspecció d'Empreses Turístiques, de revocació del títol-llicència de l'agència de viatges, concedint termini per a la renovació d'aval d'agències de viatges a l'entitat L'Obrador Internacional de Turismo, SL.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5302

Data del DOGV
:   13-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7391


Organisme emissor
:   Conselleria de Turisme

Tipus de document
:   Anunci

Notificació d'audiència prèvia de 14 de maig de 2006, del Cap d'Ordenació i Inspecció d'Empreses Turístiques, de revocació del títol-llicència de l'agència de viatges, concedint termini per a la renovació d'aval d'agències de viatges a l'entitat L'Obrador Internacional de Turismo, SL. [2006/7391]  
Per no haver sigut possible notificar de forma personal i directa a l'interessat escrit concedint termini per a la renovació d'aval d'agències de viatges a l'entitat .L'obrador Internacional De Turismo, SL.., és procedent la publicació en el Diari Oficial de la Generalitat, a l'efecte del que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. València, 13 de juny de 2006. La cap Cap d'Àrea de Producte. Isabel Palafox Gámir.   
L'entitat .ACC Seguros y Reaseguros de Daños SA. ens ha remés escrit on ens comunica l'anul·lació de la pòlissa d'assegurança de caució A0-001185-30, prestada per esta companyia a favor de l'Agència de Viatges .L'obrador Internacional de Turismo, SL. i que correspon a la fiança que l'article 14.1 del Decret 20/97, d'11 de febrer del Consell, pel que s'aprova el Reglament d'Agències de Viatges, establix que les Agències de Viatges hauran de mantindre en permanència vigència.  
Per l'anteriorment exposat, se li concedix un termini de quinze dies perquè present davant d'esta administració la corresponent carta de pagament justificativa del depòsit d'una nova fiança davant del Servici Territorial d'Economia i Hisenda d'Alacant, advertint-li que el no fer-ho i d'acord amb l'article 11 de l'esmentat Decret 20/97, és causa de revocació del títol-llicència d'Agència de Viatges.  
València, 14 de maig de 2006.. La cap d'ordenació i inspecció d'empreses turístiques. Carmen Martínez Aznar.
Diari Oficial de la Generalitat Valenciana


Sumari del DOGV 5292, del 30-06-2006 (2006/6476)

Informació pública de l'acord de reactivació de la cooperativa.
---------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6476


Organisme emissor
:   Cooperativa Valenciana de Riegos San Salvador

Tipus de document
:   Anunci

Informació pública de l'acord de reactivació de la cooperativa. [2006/6476]  
La Cooperativa Valenciana de Riegos San Salvador, en assemblea general de socis celebrada el 18 de maig de 2006 acordà la seua reactivació i adaptació dels seus estatuts a la Llei 8/2003, de 24 de març, de Cooperatives de la Comunitat Valenciana.  
Alcàsser, 26 de maig de 2006.
Diari Oficial de la Generalitat Valenciana


Sumari del DOGV 5287, del 23-06-2006 (2006/7210)

Anunci de 13 de juny de 2006, de la Conselleria de Territori i Habitatge, relatiu a la fitació parcial del camí ramader Carrerada Reial d'Hortolà al seu pas pel terme municipal de Requena (subtram II: des de la Tolla de Poyatos fins a la carretera CV-425), província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5287

Data del DOGV
:   23-06-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/7210


Organisme emissor
:   Conselleria de Territori i Habitatge

Tipus de document
:   Anunci

Anunci de 13 de juny de 2006, de la Conselleria de Territori i Habitatge, relatiu a la fitació parcial del camí ramader Carrerada Reial d'Hortolà al seu pas pel terme municipal de Requena (subtram II: des de la Tolla de Poyatos fins a la carretera CV-425), província de València. [2006/S7210]  
Aprovada pel conseller de Territori i Habitatge la delimitació parcial de la Carrerada Reial d'Hortolà al terme municipal de Requena, al llarg del subtram II, que discorre des de la Tolla de Poyatos fins a la carretera CV-425, i acordada la pràctica de la fitació parcial mitjançant una ordre de 9 de maig de 2006 (DOGV núm. 5270, de 31 de maig de 2006), es fa públic per a general coneixement, que les operacions de fitació parcial d'aquest camí ramader començaran a partir de les 09:30 hores del dia 12 de juliol de 2006, a la Cooperativa de Campo Arcís (pedania de Requena).  
S'emplaça, en el lloc i hora anteriorment referits totes les persones interessades, confrontants i les persones i entitats amb interés legítim perquè assistisquen a l'acte esmentat, en el qual podran formular les manifestacions que estimen oportunes per a la defensa dels seus drets, i es fa constar que les reclamacions només podran versar sobre la pràctica de la fitació, sense que de cap manera puguen referir-se a l'acte de delimitació, i se'ls adverteix que la seua absència no invalida l'eficàcia de l'acte de fitació.  
València, 13 de juny de 2006.. La directora general de Gestió del Medi Natural: Concepción Maroto Álvarez.
Diari Oficial de la Generalitat Valenciana


Sumari del DOGV 5405, del 12-12-2006 (2006/14477)

Inici de les proves mitjançant el torn lliure per a proveir en propietat una plaça de tècnic de gestió per al lloc de Recursos Humans, vacant en la plantilla de funcionaris d'aquest Ajuntament.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/14111


Data del document
:   24-10-2006

Organisme emissor
:   Ajuntament de Benicarló

Tipus de document
:   Convocatòria

Descriptors 

:   * Benicarló
    * administració local
    * professió administrativa
    * concurs administratiu

Inici de les proves mitjançant el torn lliure per a proveir en propietat una plaça de tècnic de gestió per al lloc de Recursos Humans, vacant en la plantilla de funcionaris d'aquest Ajuntament. [2006/M14390]  
Per Decret d'Alcaldia, de data 24 d'octubre de 2006, s'inicia el procediment de selecció per a proveir una plaça de tècnic de gestió per al lloc de Recursos Humans mitjançant el torn lliure, i per concurs oposició.  
En l'esmentada resolució s'acorda:  
Primer. Declarar deserta la plaça de tècnic de gestió per al lloc de Recursos Humans pel procediment de promoció interna i torn lliure, convocatòria expedient 273/05 de Recursos Humans.  
Segon. Convocar novament el procés de selecció d'una plaça de tècnic de gestió per al lloc de Recursos Humans, mitjançant torn lliure i concurs oposició.  
Tercer. Regiran les bases aprovades per la Junta de Govern Local del dia 3 de març de 2006, i publicades en el Butlletí Oficial de la Província de Castelló número 42, de data 8 d'abril de 2006, quant a la part que es refereix al torn lliure.  
Quart. Els drets d'examen es fixen en 26 euros i seran satisfets pels aspirants en el Banco Santander Central Hispano en el número de compte corrent 0049/2376/33/2552053422 o mitjançant gir postal o telegràfic en el qual s'indique la plaça a la qual correspon l'ingrés.  
Cinqué. El termini de presentació de sol·licituds serà de 20 dies naturals comptadors des de l'endemà de la publicació d'aquest anunci en el Boletín Oficial del Estado.  
Benicarló, 24 d'octubre de 2006.. L'alcalde: J. Enric Escuder Arín.
Diari Oficial de la Generalitat Valenciana


Sumari del DOGV 5296, del 06-07-2006 (2006/7232)

Informació pública del projecte reformat d'urbanització relatiu a l'àmbit del programa d'actuació integrada La Murta de sòl urbanitzable d'ús terciari del Pla General de Puçol.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5296

Data del DOGV
:   06-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7232


Organisme emissor
:   Ajuntament de Puçol

Tipus de document
:   Anunci

Informació pública del projecte reformat d'urbanització relatiu a l'àmbit del programa d'actuació integrada La Murta de sòl urbanitzable d'ús terciari del Pla General de Puçol. [2006/F7232]  
L'Alcaldia Presidència, per mitjà de la Resolució de data 24 de maig de 2006, ha resolt sotmetre a informació pública, pel termini de 20 dies hàbils, el projecte reformat d'urbanització formulat per la mercantil Rejmar Cgmed, SA, relatiu a l'àmbit del programa d'actuació integrada La Murta de sòl urbanitzable d'ús terciari del Pla General de Puçol, a l'empara de l'article 66.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i com a agent urbanitzador designat pel Ple de l'ajuntament per mitjà d'acord adoptat el 4 d'octubre de 2002.   
En aplicació del que està establit en els articles 46.3 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tot això de la referida llei i l'article 139.1 del Reglament de Planejament de la Comunitat Valenciana aprovat per Decret 201/1998, de 15 de desembre, se sotmet el referit projecte reformat a informació pública pel termini de 20 dies hàbils a partir del següent a la publicació d'este anunci en el Diari Oficial de la Generalitat, durant el qual els interessats en este procediment podran formular qualsevol al·legació que els convinga segons dret. A este efecte l'interessat podrà consultar l'expedient en el Departament d'Urbanisme de l'ajuntament.  
Expressament es fa constar que el present anunci, en compliment del que establix l'article 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es dirigix a aquells titulars cadastrals i/o de drets la identitat o domicili dels quals s'ignore i als que, intentada la notificació, no s'haguera pogut practicar.  
Puçol, 24 de maig de 2006.. L'alcalde: Juan Manuel Busto Díaz.
Diari Oficial de la Generalitat Valenciana


Sumari del DOGV 5388, del 15-11-2006 (2006/13717)

Correcció d'errades de l'anunci del concurs per a la contractació de la planificació i difusió de la campanya publicitària de Valors de la Generalitat Valenciana. Expedient número 10/2006.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/13885


Data del document
:   15-11-2006

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * publicitat
    * contracte de serveis
    * licitació

Correcció d'errades de l'anunci del concurs per a la contractació de la planificació i difusió de la campanya publicitària de Valors de la Generalitat Valenciana. Expedient número 10/2006. [2006/F13228]  
S'ha observat una errada en l'anunci mencionat, publicat en el Diari Oficial de la Generalitat Valenciana, número 5381, de 6 de novembre de 2006.  
En l'apartat 8 a) ha d'indicar:   
«8. Presentació de les ofertes o de les sol·licituds de participació  
a) Data límit de presentació: 52 dies naturals comptats a partir de la data de l'enviament d'este anunci al Diari Oficial de la Unió Europea (DOUE). Si coincidix en dissabte o festiu, el termini acabarà el dia hàbil següent. Data límit 04.12.2006 a les 19.00 hores.»
Diari Oficial de la Generalitat Valenciana


Sumari del DOGV 5177, del 16-01-2006 (2005/14285)

Expedient número CNMY05/DGI/36. Servici de manteniment dels equips d'usuari de la xarxa de comunicacions d'emergència de la Generalitat Valenciana.
---------------------------------------------------------------------------------------------------------------------------------------------------

### Dades del document

Número de DOGV
:   5177

Data del DOGV
:   16-01-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/14380


Data del document
:   28-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * licitació
    * contracte de serveis
    * informàtica aplicada

Expedient número CNMY05/DGI/36. Servici de manteniment dels equips d'usuari de la xarxa de comunicacions d'emergència de la Generalitat Valenciana. [2005/X14534]  
1. Entitat adjudicadora  
a) Organisme: Generalitat Valenciana. Conselleria de Justícia, Interior i Administracions Públiques.  
b) Dependència que tramita l'expedient: Secretaria General Administrativa.  
c) Número d'expedient: CNMY05/DGI/36  
2. Objecte del contracte  
a) Tipus de contracte: servici.  
b) Descripció de l'objecte: servici de manteniment dels equips d'usuari de la xarxa de comunicacions d'emergència de la Generalitat Valenciana.  
c) Lots: no se n'establixen .  
d) Butlletí o diari oficial i data de publicació de l'anunci de licitació: DOGV núm. 5118 de 20 d'octubre de 2005.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació o cànon d'explotació  
Import total: cinquanta-tres mil vuit-cents seixanta-sis euros amb vuitanta-vuit cèntims (53.866,88 €).  
5. Adjudicació  
a) Data: 15 de desembre de 2005.  
b) Contractista: Teinsa, SL.  
c) Import d'adjudicació: 52.789,54 €  
València, 28 de desembre de 2005.. El conseller: Miguel Peralta Viñes.
Diari Oficial de la Generalitat Valenciana


Sumari del DOGV 5377, del 30-10-2006 (2006/12616)

Informació pública del projecte d'urbanització de la UE B-2 de sòl urbà residencial del vigent PGOU.
----------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12603


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització de la UE B-2 de sòl urbà residencial del vigent PGOU. [2006/A12266]  
L'Alcaldia Presidència, el 28 de setembre de 2006, ha adoptat la següent resolució:   
«Primer. Sotmetre a informació pública el projecte d'urbanització de la unitat d'execució B-2, de sòl urbà residencial del vigent Pla General d'Ordenació Urbana, presentat per a la seua aprovació en aquest Ajuntament per la mercantil Urbasur Siglo XXI, SL, com a adjudicatària del programa d'actuació integrada per al desenvolupament de la citada unitat del Pla General d'Ordenació Urbana d'aquesta ciutat.   
La informació pública es farà efectiva mitjançant el seu anunci en edictes publicats en un diari d'informació general, editat a la Comunitat Valenciana, i en el Diari Oficial de la Generalitat, amb advertència de la possibilitat de formular-hi al·legacions, durant el termini de 20 dies hàbils comptadors de la publicació de l'anunci en el Diari Oficial de la Generalitat; tot això de conformitat amb el que disposa l'article 53, en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística .  
Durant aquest termini el document diligenciat del projecte d'urbanització estarà dipositat, per a la seua pública consulta, en aquest Ajuntament (secció II - negociat IV - Urbanisme).  
Segon. Trametre un avís amb el contingut del present acord al domicili fiscal dels qui consten en el cadastre com a titulars de drets afectats per l'actuació proposada.  
Tercer. Contra la present resolució, com a acte de tràmit que no posa fi a la via administrativa, no escau interposar cap recurs, sense perjudici que puga exercir-se el que s'estime pertinent».  
Burriana, 16 d'octubre de 2006.. L'alcalde: Alfonso Ferrada Gómez.
Diari Oficial de la Generalitat Valenciana


Sumari del DOGV 5174, del 11-01-2006 (2005/14639)

Informació pública de concessió de servici de transport de viatgers per carretera, públic, regular, permanent, d'ús general CV-403 Alacant-València, sobre sol·licitud d'inclusió o incorporació de nous trànsits per mitjà de la prolongació d'itineraris en la concessió esmentada, per a establir les relacions de trànsit entre els nuclis de Calp-Altea-Benidorm-la Vila Joiosa-aeroport de l'Altet, línia 17-C.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5174

Data del DOGV
:   11-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/14980


Organisme emissor
:   Conselleria d'Infraestructures i Transport

Tipus de document
:   Anunci

Informació pública de concessió de servici de transport de viatgers per carretera, públic, regular, permanent, d'ús general CV-403 Alacant-València, sobre sol·licitud d'inclusió o incorporació de nous trànsits per mitjà de la prolongació d'itineraris en la concessió esmentada, per a establir les relacions de trànsit entre els nuclis de Calp-Altea-Benidorm-la Vila Joiosa-aeroport de l'Altet, línia 17-C. [2005/X14140]
  
D'acord amb el que establix l'article 79 del Reial Decret 1.211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres, s'informa que l'empresa La Unión de Benisa, SA (UBESA), titular de la concessió de servici de transport de viatgers per carretera, públic, regular, permanent, d'ús general CV-403 Alacant-València, ha presentat la sol·licitud d'inclusió o incorporació de nous trànsits per mitjà de la prolongació d'itineraris en la concessió esmentada, per a establir relacions de trànsit entre els nuclis de Calp-Altea-Benidorm-la Vila Joiosa-aeroport de l'Altet, línia 17-C, i s'ha adjuntat també la documentació exigida en l'article 79 esmentat, en relació amb l'article 80 del mateix text legal.
  
Per això, s'obri un període d'informació pública de quinze dies, comptadors des de l'endemà de la publicació del present anunci, perquè els interessats puguen al·legar el que consideren oportú. L'expedient es troba, a l'efecte de les possibles consultes, en la Direcció General de Transports, Ports i Costes (av. de Blasco Ibáñez, 50, 5ª planta, de València) o en el Servici Territorial de Transports d'Alacant (av. d'Aguilera, 1).